
Az open access és az osztályozás

A dolgozat témája az információszabadság alapjának is tekinthető: nyílt publikálási kezdeményezésekről, az általuk keletkező ingyenesen elérhető forrásokról, az intézményi repozitóriumokról és a nyílt hozzáférésű folyóiratok osztályozási vonatkozásairól ad számot. Azokat a gyakorlati megoldásokat mutatja be technikai példákon keresztül, amelyek a nyílt hozzáférésű (open access, OA) publikációk tartalmi feltárásának és visszakereshetővé tételének terén használatosak. Ezek az OAI-PMH eljárása, a Dublin Core, a kiterjeszthető jelölőnyelv (Extensible Markup Language, XML) és az erőforrás leíró keretrendszer (Resource Description Language, RDF) által alkalmazott struktúrák, amelyek a szemantikus web létrehozásához szükséges taxonómiák, ontológiák és tezauruszoktechnológai alapját nyújtják. A témára való rálátást a közös keresők, az OAIster, Google Scholar, OpenDOAR és a magyarországi OA repozitóriumok példája segíti. Az írás arról tanúskodik, hogy a fenti technológiák osztályozási funkciói által az ingyenes publikációk olyan rendszert alkotnak, amely a „felszíni web” részét képezheti, és elérhető mind a kutatásban, mind az oktatás különböző szintjein.

